ทุกครั้งที่แพ้ คุณอารมณ์เสีย เสียมารยาท
- ก็ไม่ต้องคุยกับผมสิ - คุณมันแพ้ไม่เป็นที่สุดในโลกเลย
- ไม่ต้องมาคุยกับผมเลย - เดินไปเลยไป
ผู้ชายก็งี้
- ฉันเคยมีแฟนเป็นนักแสดง ฉันรู้ - ใช่
อีโก้นี่แบบ…
- ไว้เขามาขอโทษก่อน - ใช่ เขาควรขอโทษคุณ
รู้ไหมว่าพวกนักแสดงเป็นยังไง
พวกนี้เคยชินกับการที่ทุกคนระวังคำพูดกับเขา
ถ้าเขาหัวร้อนขึ้นมา คนอื่นก็จะแบบ "ไม่เป็นไรนะ"
เขาถึงได้หัวร้อนแบบนั้น
แล้วก็คิดว่าทุกคนจะไปโอ๋เขา
ทำให้เขารู้สึกโอเคขึ้น
อีกอย่างนะ ถ้ารับความเห็นต่างไม่ได้
คุณก็อาจไม่ควรอยู่ในนี้ กับคนที่เป็นผู้ใหญ่กว่า ไม่รู้สิ
(ไล่จับเซเลบกับแบร์ กริลส์)
รอบท้ายๆ ของการไล่ล่า การแข่งขันจะยิ่งสูงขึ้น
เกมยิ่งเร็วขึ้น
ช่องว่างก็จะยิ่งน้อยลง
สุดท้าย คนที่จะต้องกลับบ้านก็คือ…
คุณ เชอร์ลีย์
ขอบคุณค่ะ
ผมจะบอกว่าคุณควรภูมิใจในตัวเอง
- ขอบคุณค่ะ - คุณเป็นผู้หญิงที่น่าทึ่ง
คุณไม่เคยยอมแพ้
คุณได้แสดงสปิริต ความอดทน
- ขอบคุณค่ะ - ทำได้ดีมาก
ฉันได้เจอช่วงเวลาพิเศษที่สุดตอนโดนแบร์ไล่ล่า
สิ่งที่ฉันได้เรียนรู้คืออายุไม่ได้กำหนดชีวิตเรา
เราทำได้ทุกอย่างที่ตั้งใจอยากทำ
ฉันจะจำค่ายนี้ไว้ในใจเสมอ
ว่าเป็นประสบการณ์ที่มหัศจรรย์ที่สุดที่ฉันเคยเจอ
สุดยอดเลยค่ะ
คุณพระ ใครน่ะ
ซู
เขาออกมาได้
เยี่ยม
ยอดคนเลย
- ผมเปียกทั้งตัว - ไม่เป็นไร
พระเจ้า คุณทำได้จริงๆ คุณบอกว่าจะทำ แล้วก็ทำได้
คุณทำได้ ฉันกะแล้วว่าต้องทำได้
ผมรู้ว่าผมกับซูมีปัญหากันระหว่างที่อยู่ในนี้
แต่ถ้าผมอยากมีคนที่เข้าใจรับฟัง
กับคนที่จะให้คำแนะนำดีๆ กับผมได้
เขาก็คือคนนั้น
เราเป็นห่วงเพราะคุณไม่พรางตัวไป เลยคิดว่า…
- ผมรู้ - ถือว่ากล้ามากนะ
เราว่าคุณกล้ามากเลย
คราวหน้าเราทุกคนไม่พรางตัวเลยดีไหม
มันหนักมากนะ
ผมรู้สึกว่าผมได้พิสูจน์ ว่าขนาดตัวไม่ใช่ประเด็นที่นี่
มันอยู่ที่หัวใจ อยู่ที่ข้างใน วิธีใช้ความคิด
ทุกคนมีจุดแข็งต่างกัน
นี่คือสิ่งที่รายการนี้ได้พิสูจน์ ว่าเราตัดสินคนจากภายนอกไม่ได้
- ประตู - ประตูเปิดแล้ว
- โจ - แม่เจ้า
คุณพระช่วย คุณทำได้
สำเร็จแล้ว
- โจ เก่งมาก - เป็นไง
- คุณพระ - มากอดหน่อย
เกิดอะไรขึ้น เขาจับคุณได้เหรอ
เขาจับผมได้ ผมแค่การ์ดตกน่ะ
เขาเข้ามาข้างหลัง แล้วก็รวบผมลงไปนอน
- ไม่รู้เลยเหรอว่าเขาอยู่ตรงนั้น - ผมไม่ทันรู้เลยว่าเขาอยู่ตรงนั้น
- น่ากลัวใช่ไหมล่ะ - ก็น่ากลัวอยู่
หลังจากนั้น ผมก็เซ็งขึ้นมาเลย
- ผมแบบว่า… ผมน่าจะ… - อย่าไปเซ็ง
- คุณเข้าไปครั้งแรกนะ - ใช่
- ทำดีแล้ว - ใช่ ทำดีแล้ว
- เจ๋ง - สุดยอด
เชอร์ลีย์ ให้ตายสิ
พอขาดเชอร์ลีย์ ค่ายเราก็ขาดคนสำคัญไป
เพราะเธอคือแม่หมีสำหรับทุกคน
เธอให้คำแนะนำกับทุกคน
เธอคอยแก้ไขทุกอย่างที่เกิดขึ้นในนี้
เธอรู้วิธีจัดการทุกอย่าง
ซึ่งเป็นสิ่งที่สำคัญในค่ายมากๆ
เราก็คงเศร้า ก็ต้องดูกันไปว่าขาดเธอแล้วเป็นยังไง
โย่
เป็นไงบ้าง สบายดีไหม
ลอตตี้เสียมารยาท ผมเลยบอกให้เธอหุบปาก
- ทะเลาะกันเรื่องอะไร - เรื่องคุณ
- ทำไม - ทุกคนคิดว่าคุณจะตกรอบ
ผมถามว่า "อะไรนะ"
"เมื่อวานเขาหัวร้อนที่แพ้"
- ใช่ - "เขาเปล่านะ"
ผมก็บอก "เขาโกรธ" ลอตตี้บอก "เขาเปล่า"
ผมก็เถียง "เขาโกรธ" "เขาเปล่า"
ผมก็แบบ "คุณจะมาแย้งผมทุกเรื่องทำไม เรื่องที่ผมรู้ด้วย"
- ใจเย็นๆ เพื่อน - ผมใจเย็นแล้ว
- ผมรู้ว่าเย็นแล้ว - ผมใจเย็นจริงๆ
ผมว่าแค่เข้าใจผิดกันยกใหญ่ ทะเลาะกันเรื่องเล็กมากเลยนะ
เรื่องไม่เป็นเรื่องเลย
มันน่าเสียดาย ผมรู้ว่าสองคนนี้สนิทกันแค่ไหน
ผมรู้ว่าพวกเขามีมิตรภาพต่อกัน
ส่วนตัวผมว่านะ วันนี้ใจเย็นๆ
เรียกเธอมาคุย
ต่อให้เธอไม่ฟัง อย่างน้อยคุณก็พยายาม เพื่อน
- ยังไงก็ได้แสดงน้ำใจ - โอเค
ผมไปก่อนนะ ขอบคุณที่รับฟังผม
ไว้เจอกัน
โคล่าน่ะ ผมรู้ว่าบางครั้งเขาก็แสดงออกแตกต่าง
แต่เขาเป็นคนจิตใจดี เขาเป็นคนดีมากนะ
หวังว่าพวกเขาจะปรับความเข้าใจกันได้
ให้ตายสิ ตัวเหม็นหึ่งเลย
- พวกคุณโอเคนะ - ก็สบายดีอยู่
ค่ะ แต่ถ้าเรื่อง… ไม่รู้สิ
ไม่เป็นไร
โคล่าเล่าให้ฟังว่าคุณเถียงกันไปมานิดหน่อย
แต่ผมบอกให้เขามาคุย เมื่อเขาพร้อม
- เมื่อคุณพร้อม - ได้ๆ
ไว้เขาพร้อมแล้วค่อยมาขอโทษฉัน
ใช่ ไว้เขาพร้อม เขาจะมาคุยกับคุณเอง
- ฉันมีสิทธิ์เห็นต่างนะ - ใช่
แต่เขายอมรับไม่ได้
- ยังไงก็เถอะ - ใช่
- ไว้เขาพร้อม เขาจะมาคุย - ได้
ไว้เขาขอโทษฉัน ฉันจะคุยด้วย
ก็ไม่เป็นไร ตามนั้น ไม่เป็นไรเลย
เพื่อกลุ่มโดยส่วนรวม ผมจะไปปรับความเข้าใจกับลอตตี้
ไปคืนดีกัน
ผมอยากเคลียร์ให้รู้เรื่อง
- ลอตตี้ คุยกันได้ไหม - ได้สิ
ฟังนะ ผมรู้ว่าก่อนหน้านี้เราทะเลาะกัน ผมไม่ได้อยากทะเลาะกับคุณนะ
ฉันก็ไม่อยากทะเลาะเหมือนกัน เข้าใจไหม
เรื่องที่เกิดขึ้นมันน่าเสียดาย อารมณ์มันขึ้นกันได้
ผมก็ไม่ควรพูดอย่างที่พูด
เราสองคนพูดสิ่งที่ไม่ควรพูด
จากนี้ไป ผมไม่อยากทะเลาะกับคุณอีก
ผมเคารพคุณในฐานะบุคคลนะ
ฉันก็เหมือนกัน ฉันถึงได้ผิดหวังยิ่งกว่ากับท่าทีของคุณ บอกตรงๆ
มันน่าหงุดหงิด น่าผิดหวังมากๆ สำหรับฉัน
ไม่คิดว่าท่าทีของคุณก็แย่เหรอ
หรือยังไง
ฉันคงไม่แสดงท่าทีแบบนั้นถ้าคุณไม่ทำก่อน
ฉันมีสิทธิ์เห็นต่างนะ
- แน่นอน - ฉันมีสิทธิ์ไม่เห็นด้วยกับคุณ
โคล่าก็เหมือนกัน ประเด็นคือเวลาพวกคุณไม่พอใจอะไรสักอย่าง
ทุกคนในนี้ต้องทุกข์ไปด้วย
นี่ผมก็ขอโทษเรื่องพฤติกรรมของผมอยู่นะ
แต่ที่ผมจะบอกคือในสถานการณ์นั้น
ผมใช้ไฟดับไฟ
คุณเข้าใจนะว่าตบมือข้างเดียวไม่ดัง เข้าใจที่ผมพูดใช่ไหม
แต่คุณเป็นคนจุดไฟฉัน
ฉันไม่มีทางวีนแบบนั้น ถ้าคุณไม่ตะคอกใส่
แล้วพูดกับฉันแบบที่ ฉันรู้สึกว่าไม่ได้รับการให้เกียรติ
สิ่งที่ผมพูดมันก็ไม่ผิดนะ
- ฉันรับมือคนนิสัยเด็กไม่เป็น แล้ว… - ผมไม่ได้นิสัยเด็ก
- มันเด็กมากเลย ที่คุณทำแบบนั้นน่ะ - ผมโตแล้วนะ
แต่มันไม่ใช่แค่ผมนะ
ผมไม่ได้ทะเลาะกับตัวเอง ผมทะเลาะกับคุณ
ใช่ คุณทะเลาะกับฉันเพราะคุณทำผิดไง
- แต่ผมพูดถูก - ทำไมคุณยังไม่เข้าใจเนี่ย
ทำไมคุณไม่เข้ามาบอกแค่ว่า "ผมขอโทษเรื่องที่เกิดขึ้นด้วยนะ"
"ลืมๆ มันไปเถอะ" คุณยังต้องเป็นฝ่ายถูกอีก
คุณชอบเอาชนะอยู่ตลอด ชอบหน้าบึ้งอยู่ตลอด
มันต้องมีสักเรื่องตลอด มันเหนื่อยนะ
- ก็ได้ ฝันดีนะ ลอตตี้ - พรุ่งนี้ฉันไม่อยากอยู่ทีมคุณนะ
- ผมไม่… - ฉันไม่อยาก…
- ถ้าพรุ่งนี้ฉันอยู่ทีมคุณ ฉันย้าย - ผมไม่สนหรอก
ผมพยายามปรับความเข้าใจกับเธอ แล้วผมก็ซวยเองเต็มๆ เลย
ผมแก่เกินจะมารับมือกับนิสัยเด็กมัธยมปลายแล้ว
- คนสวย โอเคไหมเนี่ย - ฉันโอเค
- มันไม่ใช่เรื่องทีแรกแล้วนะ - ใช่
ฉันไม่ควรโดนใครโวยใส่แบบนั้น
เขาพยายามขอโทษบ้างไหม
เขาบอกว่า "ผมขอโทษ แต่คุณก็ต้องรับผิดชอบฝั่งตัวเองด้วย"
ซึ่งก็ไม่ใช่คำขอโทษหรอก
เขาบอกว่าขอโทษแล้วนี่
ใครยอมลดทิฐิ ตัดไฟแต่ต้นลม คนนั้นเป็นผู้ใหญ่กว่า
เขาไม่รู้จักพูดคำว่า "ขอโทษ"
แล้วจบแค่ "ขอโทษ"
ถึงลอตตี้จะรักและเคารพเขา
เธอก็ต้องรับรู้ว่าการเสียมารยาทกับเขา
แล้วไปพูดกับเขาแบบนั้น
มันไม่มีทางทำให้เขาเปลี่ยนนิสัย
ถ้าเธออยากเห็นโคล่าเปลี่ยนแปลง เธอต้องเปลี่ยนวิธีจัดการ
ลอตตี้ ที่แก้มคุณเขียนว่าอะไร
(รัก)
ใช้ความรักชี้นำสิ
คุณมีความรักในหัวใจ คุณเป็นนักรัก
ฉันดีใจมากที่ซูมาคุยด้วย
ฉันไม่อยากทะเลาะกับใครแล้วจริงๆ
มีบางอย่างที่ฉันพูดไป
ที่ฉันอาจจะไม่ควรขึ้นเสียงใส่โคล่า
โคล่า ฉันขอโทษนะ ฉันไม่อยากทำแบบนี้แล้ว
ฉันไม่อยากทะเลาะแล้วจริงๆ
ช่างมันไปเถอะ
รู้ไหมว่ามันเป็นยังไงสำหรับฉัน ฉันเคยเจอแบบ… แล้วนี่มันก็…
- ได้ๆ มานี่ - ค่ะ
- เดี๋ยวเขาก็เข้าใจกัน - ใช่
เดี๋ยวเขาก็เข้าใจกัน
ฉันเคยเจอเรื่องในชีวิต
เวลามีคนพูดกับฉันแบบที่คุณทำน่ะ
แล้วพอฉันปล่อยผ่าน เขาก็ทำซ้ำแล้วซ้ำอีก
แล้วมันก็แย่ลงเรื่อยๆ
แล้วฉันก็รู้สึกว่าตัวตนฉันพังทลาย
ฉันก็เลยไม่ยอมให้ใครมาพูดด้วยแบบนั้นอีก
โดยที่ไม่ยอมสู้เลย เข้าใจนะ
ผมเข้าใจ ผมถึงได้เข้าไปหา
เข้าไปขอโทษที่ทำตัวแบบนั้น
แล้วคุณก็ด่าผมซะยับ
- ผมเลยแบบ "อะไรเนี่ย" - แต่มันไม่…
ฉันจะบอกว่ามันไม่เหมือนขอโทษเลย
ที่คุณบอกว่า "ขอโทษ แต่ตบมือข้างเดียวมันไม่ดัง"
ไม่ ผมไม่ได้หมายความแบบนั้น
ผมหมายถึงว่าผมเริ่มก่อน
จากนั้น
มันก็เลยเถิดถึงขั้นที่ผมไม่ควรปล่อย
ฉันขอโทษที่ตอบโต้ไปแบบนั้น
ฉันว่าเราดีกันแล้ว เราก็แค่ต้องเดินหน้าต่อ
แล้วก็ลืมๆ มันไปซะ
โคล่า เราต้องยอมรับบางอย่างกันนะ โอเคไหม
- คุณยอมรับความพ่ายแพ้ไม่ค่อยได้ - ใช่
ขอบคุณค่ะ
แค่นั้นแหละที่ฉันต้องการ
ในที่สุดเราก็คืบหน้า
โคล่ายอมรับว่าเขาไม่ใช่ผู้แพ้ที่ดี
- ฉันอยากให้คุณไปประกาศกับกลุ่ม - ผมจะทำเดี๋ยวนี้เลย
ได้ ทำเลย
ทุกคน โคล่ามีอะไรจะบอกทั้งกลุ่ม
เอาล่ะ เริ่มเลย
- ผมมีเรื่องจะบอก - ว่าไง
ผมยอมรับความพ่ายแพ้ไม่ค่อยได้
- ทุกคนช็อกเลย - ผมต้องยอมรับ
- คือว่า… - เราช็อกเลย
ทุกคน เราดีกันแล้วนะ
- เราเข้าใจกันแล้ว - ดี
เบรดี้บันช์กลับมาแล้ว
กลับมารวมวง
พอเคลียร์กันได้แล้ว ผมก็รู้สึกดีขึ้นเป็นล้านเท่าเลย
มิตรภาพก็คงจะแน่นแฟ้นขึ้นด้วย
เพราะเราพูดทุกอย่างออกไปหมดแล้ว
รักทุกคนนะ
รักษาตัวด้วย
ให้ตายสิ พี่แกทิ้งจดหมายไว้อีกแล้วเหรอ
- ใช่ - ใช่
จดหมายใหม่อยู่บนโต๊ะ
แม่น้ำเพลิง
หมายความว่าไงกันเนี่ย คำปฏิพจน์หรือไง
ใช่
ผมไม่ค่อยเหมาะกับการลงน้ำ ดังนั้น ถ้าภารกิจนี้เป็นการลงน้ำ
ผมก็ต้องการคนที่ว่ายน้ำเก่งๆ ในทีม
ดูสิ ทำไมประตูเปิด
แบร์อยู่นั่น ดูสิ
เขาออกมาจากแบร์พิต เขาใช้ชีวิตอยู่ในนั้นเหรอ
เขาคงอยู่ในนั้นแหละ
โอเค ออกมาหาผมที่กองไฟเลยครับ
- สวัสดีค่ะ - วันนี้วันใหม่
ภารกิจใหม่ก็รออยู่
แน่นอนว่าเกมจะเดือดขึ้นไปอีกขั้น
อย่างที่คุณอาจจะรู้จากจดหมายของผมเมื่อเช้านี้
ภารกิจต่อไปที่คุณเจอจะต้องมีการจุดไฟ
ผมก็จะบอกเคล็ดลับง่ายๆ ให้
สำหรับการจุดไฟในป่า
ใช้ด้านสันมีด ไม่ใช่คมมีด จุดไฟด้วยแท่งเหล็กจุดไฟ
เราจะทำให้เกิดประกายไฟ
ผมมาเพื่อเรียนรู้
สิ่งหนึ่งที่มนุษย์เราทำได้
ที่ทำให้เราแตกต่างจากสัตว์ก็คือการจุดไฟ
นี่คือไม้แท่งเล็ก
นี่คือเศษไม้
นี่คือเชื้อเพลิงของคุณ
โจ ผมอยากให้คุณเป็นทีมนินจาไฟ
ใช้เยอะๆ ใส่เยอะๆ
ขัดเบาๆ ลองดูก่อนว่ามันเป็นยังไง
นั่นแหละดี
- ตูม - เย่
- ใช่ - เห็นไหมว่าเขาทำได้ดีตรงไหน
- ใช่ ค่อยๆ ใจเย็น - การควบคุม จุดติดแค่กองเดียวพอ
ผมอยากชนะจริงๆ
ผมอยากจุดไฟแรงๆ แล้วก็อยากจะชนะแบบผ่านฉลุย
- เอาล่ะ ทุกคน - เยี่ยมมาก ขอบคุณค่ะ
- ขอบคุณค่ะ แบร์ - ขอบคุณครับ
ขอบคุณครับ แบร์
โอเค นี่อาจจะเป็นภารกิจท้ายๆ แล้ว ลุยแหลกกันเลยนะ
ไปสนุกกันให้เต็มที่ เพราะพรุ่งนี้ เราจะต้องกลับบ้านอีกหนึ่งคน หรือมากกว่า
ดังนั้น ไปลุยกันเลย
ไปเลย
พูดปลุกใจได้ดีจริงๆ
- เหมือนฮอลลี่ วิลโลบี้เลย แต่ตัวเล็กกว่า - ใช่เลย
พร้อมทำภารกิจแล้ว
เหลือแค่หกคนเท่านั้นในรายการ
พวกเขากำลังมาที่นี่ ริโอ โคโลราโด
มาแข่งขันกันเพื่อหลีกเลี่ยงแบร์พิต
แต่ใครจะรอดจากแม่น้ำเพลิง
ในภารกิจนี้ คุณจะต้องแข่งกันเป็นทีม
ไปตามแนวแม่น้ำ
คุณต้องเก็บเรือยางและไม้พาย
สูบลมเรือยาง
แล้วลงไปตามหุบเขา
หยิบทุกอย่างที่คิดว่าต้องใช้ไปด้วย
ไปให้ถึงชายหาด แล้วก่อกองไฟ
ทีมแรกที่ต้มน้ำเดือดบนกองไฟได้ก่อนชนะ
ง่ายๆ เลยค่ะ
เราจะแบ่งเป็นสองทีม สามคน
ซู คุณรอดมาจากแบร์พิตได้เมื่อวาน คุณจะได้เลือกทีม
- เลือกใครคะ - ผมขอเลือกอูน่ากับสเตฟ
อูน่ากับสเตฟ ดีมาก ที่เหลือเป็นทีมของซู
ผมรู้ทันทีว่าต้องเลือกอูน่ากับสเตฟ
สองคนที่ผมรู้ว่าสื่อสารกับผมได้
แล้วผมก็รู้ว่าพวกเธอจะวุ่นวายน้อยกว่า
เทียบกับลอตตี้, โคล่าและโจ
- พอใจกับทีมไหม - ค่ะ
- ถูกใจทีมนี้เลย - ดีค่ะ
ฉันรู้สึกมั่นใจมากๆ กับทีมเรา
หลังจากทะเลาะกันเล็กๆ กับโคล่าเมื่อวาน
มันยิ่งทำให้เราแน่นแฟ้นกันมากขึ้น
แล้วฉันก็ทำได้ดีกับโจมาแล้วสองครั้ง
ฉันเลยมองไม่ออกว่าวันนี้จะผิดพลาดได้ยังไง
เราได้ทีมแล้ว ต่อไปก็แค่รอแบร์
เขาอยู่บนนั้น เริ่มเกมยังไงดีคะ แบร์
โอเค ภารกิจนี้จะเริ่มจากบนนี้ครับ
กระโดดจากหน้าผานี้ลงน้ำ
ผมอยากให้ใครสักคนมาสาธิตจริงๆ
ขออาสาสมัครครับ
- ผมว่า… - อยากได้ใครคะ
ฮอลลี่
- ฮอลลี่เหรอ - ฮอลลี่
- ว่าไงครับ - ฉันไม่ได้ตั้งใจมาทำแบบนี้นะ
ขาชิด มือกอดอก
เล็งไปที่จุดลง
แล้วพุ่งเข้าใส่เลย
โอเค ฉันไม่อยากมองข้างล่าง
เดี๋ยวก่อน โอเค ฉันกำลังเล็งจุด
- เอาล่ะนะ - หนึ่ง สอง สาม ไป
โผล่กลับขึ้นมาที
- เก่งมาก - ฮอลลี่ ทำได้เยี่ยมมาก
ตามตำราเป๊ะ
ทำไมเขาเท่จัง เท่เกินไปแล้ว
- พร้อมนะ จำได้นะว่าทำยังไง - ไปเลย ซู
- ขาชิด กอดอก - ครับ
- ตั้งใจเล็ง แล้วพุ่งใส่ - ครับ
และไป
กระโดดลงน้ำ คนแรกด้วยนะขอบอก
คนแรก มันสูงมาก
ตอนลงถึงน้ำ ผมภาวนาว่าจะได้กลับขึ้นมา
พอขึ้นมาได้ ผมก็บอก "รอดแล้ว ผมรอดตายแล้ว"
โอเค ข้ามแม่น้ำไปเก็บถุง ไป
โอเค คนต่อไปครับ
ฉันกลัวมาก
- ฉันกลัวจริงๆ - แน่นอนครับ ทุกคนก็กลัว
- พร้อมนะ สาม สอง หนึ่ง ไป สวย - เยี่ยม ลอตตี้
เก่งมาก สเตฟ
เก่งมาก โจ
- ทุกคนออกไปแล้ว - ดีมาก
เริ่มเกมได้
เมื่อทั้งสองทีมเก็บและสูบลมแพได้แล้ว
พวกเขาก็จะแข่งกันไปตามแม่น้ำ
เพื่อเก็บอุปกรณ์ที่ต้องใช้ในการจุดไฟ
และไปต้มน้ำที่ปลายทาง
- พระเจ้าช่วย น่ากลัวมากเลย - ตั้งสติ แล้วเดินหน้า
เอาล่ะ ไม่ต้องรีบ
ไม่ต้องรีบนะ ทุกคน
ถุงนี้ นี่คือถุงที่ใช้สูบลม
โจดูออกทันทีเลย ฉลาด
- คนส่วนใหญ่ดูไม่ออกนะ - ฉันก็ดูไม่ออก มันใช้ทำอะไร
- มันเป็นถุง เราก็ปิดถุง - ฉันนึกว่าขากางเกง
- แล้วก็บีบ สูบลมเข้าไป - เข้าใจแล้ว
ลมก็จะเต็มถุง แล้วเราก็สูบเข้าไป
- บีบลมเข้าไปแบบนี้ - โจทำได้ดีเลย
เขาทำผลงานในทีมได้ยอดเยี่ยม
ทุกครั้งที่ฉันอยู่ทีมเขา เราชนะตลอด
ได้ผลจริงๆ ด้วย โอเค
- นี่อะไร - ไม่ต้องไปสนใจ
- ไม่แน่ใจ ฉันว่าเราต้องใช้… - นั่นมันถุง สูบต่อไปเถอะ
- เป่าเองเหรอ - เป่าเองไปก่อน ใช่
ลมเข้าแล้วนะ เข้านะ ปิด
ทีมสีน้ำเงินเร็วกว่าตอนสูบลมเรือยาง
ผมก็เลยรู้สึกว่าเราจะแพ้ตั้งแต่แรก
ผมเห็นเขาทำได้น่าทึ่งเลย เราต้องลอกการบ้าน
ทำยังไง
เราแบบ "ทำยังไงน่ะ คุณทำได้ยังไง"
บอกตรงๆ เรามองอีกทีม
แล้วเราก็ทำตาม
ค่ะ ฉันยอมรับเลย
บีบลมเหมือนปี่สกอต
บีบปลายทางคุณ ฉันจะบีบทางฉัน
นั่นแหละ เป็นสักที พวกคุณ ในที่สุด
การสูบลมเรือยางมันเหมือนจะเป็นไปไม่ได้
หลังจากเราเข้าใจวิธีทำ
เราก็ยังทำไม่ได้
เราก็เลยเสียเวลาไปเยอะ
ไปเลย โคล่า
อย่าลืมคอยดูทุกอย่างที่ต้องใช้ ในการก่อกองไฟนะครับ
ในฐานะทีม เราเริ่มต้นได้เร็วมาก
- เอาล่ะ พวก ไป… - โอเค ไปเลย
ทุกอย่างดูจะไปได้สวย
โอเค เยี่ยม
จนกระทั่งเราลงน้ำ
- พายด้วยกันสิ โจ อย่าล่ก - ขอโทษๆ
ฟังฉันด้วย
การสื่อสารก็พังไปเลย
- โคล่า โอเคไหม - ครับ
โคล่า มานี่
โคล่าพายเรือยางไม่เป็น
เรือยางมันพายยากมาก เรือยางเดี่ยวเนี่ย
ไม่รู้สิ พายซ้ายไปขวา พายขวาไปซ้าย
ผมวนเป็นวงกลม
ถามจริง
ผมไปไหนไม่ได้เลย พวก
(โคล่า - ทีมสีน้ำเงิน)
เร็วเข้าๆ
นั่นแหละ ใกล้เสร็จแล้ว
สู้ต่อไป คุณต้องไล่ให้ทัน
ช่วงแรกเราโดนทิ้งห่างค่อนข้างเยอะ
เรามีปัญหานิดหน่อยกับการสูบลม
แต่ในที่สุดก็สูบได้
เอาล่ะ เสร็จแล้ว
ทีมสีเขียว ทีมสีน้ำเงิน เขานำไปก่อนแล้ว แต่คุณยังไล่ทัน
- ค่ะ - ไปได้เลย
- ซู คุณมาขึ้นเรือนี้สิ - ผมว่ามันไม่น่าจะเหมาะ
ผมลงเรือยางนี้เอง ถ้าโคล่านั่งได้ ผมก็นั่งได้
ซูยืนกรานจะลงเรือยางเดี่ยว
เราก็แบบ "ไม่ๆ"
ฉันก็เลยต้องจู้จี้กับเขาหน่อย
- ผมว่าถ้าผมนั่งท้ายลำ มันจะล่ม - มันเสียเวลานะ
ฉันแบบ "ซู คุณไปขึ้นเรือยางคู่"
- ผมลงมาแล้ว - เดี๋ยวเราก็ไล่ทัน โอเคนะ
- ครับ - ใช่
- ขอบคุณทุกคน - ดีมาก ทีมเวิร์ก
ได้แล้ว ไปกันเลย
(ทีมสีเขียว)
- เดี๋ยว - ไหวไหม
ดูสิ ไม้ นั่นไง
มาเร็ว โคล่า พ่อหนุ่ม เก่งมาก
ฉันกับโจกลายเป็นคนที่
ต้องเก็บเครื่องมือทุกอย่างที่ต้องใช้ก่อไฟ
- โอเค - เรานำอีกทีมแบบทิ้งห่าง
- ไปกันเลย - ได้ของหรือยัง
ได้ไม้มาสองมัด
โอเค
ฉันรู้สึกว่าฉันกับโจทำได้ดีแล้ว
ถ้าให้บอกตรงๆ ฉันว่าโคล่าทำได้แย่มาก
เขาพายเรือยางไม่เป็นเลย
โคล่า พายทีละนิด ใจเย็นๆ ไม่ต้องแตกตื่น
ให้ตายสิ พับผ่า
(ทีมสีน้ำเงิน โคล่า)
(ทีมสีเขียว)
- เห็นอะไรบ้างไหม - เห็นอะไรบ้างไหม ซู
ผมยังไม่เห็นอะไรเลย
รอเราด้วย ซู คุณกำลังจะเข้าน้ำเชี่ยวแล้ว
เราไปกันช้าๆ นิ่งๆ
เราตามหลังอีกทีมไกลมาก แต่เราก็ยังใจเย็น
โอ๊ย เรือผม
แล้วก็เกิดเหตุวุ่นวายเล็กๆ
- เราต้องขึ้นก่อน - ใช่
- ขึ้นตอนนี้เลยไหม - ใช่
- ไม่เป็นไรนะ - ค่ะ
โอเค อยู่บนเรือไว้ ฉันโอเค ฉันมั่นใจว่ายังไหว
แต่เราทุกคนก็ช่วยเหลือกัน
เราล่องเรือไปด้วยกัน
ซูยังใจเย็น
- ผมยังไหว - เขาทิ้งความคิดลบไปแล้ว
เอาไม้มา หยิบขึ้นเรือเลย ซู
- ผมได้แล้วๆ - เราทำได้ ทุกคน
ขอบคุณนะ ผมซึ้งใจจริงๆ
ขอบคุณที่ช่วยนะ ทุกคน
โคล่า มาเร็ว
- โคล่า มาเร็ว - มาเลย โคล่า
พอไปถึงน้ำเชี่ยว สถานการณ์ก็แย่ลง
ผมได้ยินเสียง แล้วผมก็หันหลังไปเห็น…
ผมจะล่มแล้ว
เรือยางผมรั่ว แล้วมันก็กำลังจะจม
โคล่า ลากมา
- น่าจะอีกไม่ไกลแล้ว - โอเค
ผมจมแล้ว
- ทุกคนหายใจเข้า - โอเค
เรายังสบาย อีกทีมยังตามไม่ทัน
เราสบายอยู่
โคล่าว่ายน้ำตามมา เขาดูเหมือนจะโอเค
แล้วผมก็คิดว่า
"แบบนี้ก็พอได้"
อีกทีมตามมาแล้ว คุณต้องเร็วอีก
เขามาข้างหลังแล้ว เราต้องไปแล้ว
- โคล่า เร็วเข้า - มาเรื่อยๆ
ทีมทิ้งผม เราแตกตื่นกันสุดๆ
(โคล่า)
(ทีมสีน้ำเงิน)
(ทีมสีเขียว)
- ไปเลย - ไปเลย ไปต่อเลย
- ทุกคนโอเคนะ - ค่ะ
มีถุงสีเขียวตรงนั้น
เราเก็บของ ใส่ลงในแพ
อีกทีมอยู่ไม่ไกลแล้ว มุ่งมั่นเข้าไว้
แล้วฉันกับอูน่าก็พูดกันว่า
"เราทิ้งเรือยางแล้วฝากทุกอย่างไว้กับซูดีไหม"
- ให้ผมเอาของไปเหรอ - เราสละเรือดีไหม
- ได้ ทิ้งเลย ไม่ต้องใช้แล้ว - โอเค
เราว่ายน้ำไปเร็วกว่ามาก เทียบกับถ้าต้องเข็นเรือยางไปด้วย
เราก็เลยย้ายทุกอย่างไปเรือยางของซู แล้วเราก็ลุยกันต่อ
ดูเราสิ สปิริตสุดยอด
ใช่ เขานำอยู่ แต่ไม่สำคัญ
ผมขึ้นเรือลำใหญ่ เพราะผมจ้ำม่ำ
แต่ผมจะแซงไป สาดน้ำให้ฉ่ำ
สองคนก็ว่ายน้ำ ไม่ต้องใช้ลำ
เมื่อแต่ละทีมมาถึงชายหาด
พวกเขาต้องใช้อุปกรณ์ในการจุดไฟ
และต้มน้ำหนึ่งหม้อโดยเร็วที่สุด
เร็วเข้า โคล่า คุณทำได้
- ขึ้นหาดเลยนะ - ใช่
ตอนเราขึ้นหาด เราก็ยังนำห่างอยู่
ทีมสีน้ำเงินมาถึงแล้ว
- ตายแล้ว หยุดก่อน - โอเค
- เพื่อนร่วมทีมไปไหนล่ะ - เขามาแล้ว
เรือเขาล่ะครับ
- หายไปแล้ว - มันจมไปแล้ว
เห็นชัดเลยว่าโคล่าถูกทิ้ง
แต่เราก็ยังนำอีกทีมอยู่ไกลมาก
เขาอยู่ข้างหน้าแล้ว ผมเห็นแล้ว
เราตามทันแล้วแน่นอน
เข้มแข็งไว้ ทุกคน
- โอเค ใช้ไม้ใหญ่ - หนึ่ง สอง สาม สี่ ล้อมเป็นสี่เหลี่ยม
วางลงเลย วางทับลงไปเลย
มันก็ไม่ค่อยดีนัก เวลาเรามีคนเยอะๆ ล้อมรอบกองไฟ
ไม่ๆ ดูนี่ โจๆ
แต่ละคนก็คิดต่างกันว่าจะทำยังไง
- ไม่ ฉันว่าเราต้องใส่แอลกอฮอล์นะ - ไม่ต้องๆ
ถึงแล้ว ไปกันเลย
เรามาถึงฝั่ง
แล้วก็เห็นชัดมากว่าอีกทีมนำเราอยู่ห่างมากๆ
เพราะพวกเขาก่อไฟใกล้ติดแล้ว
- เอาวุ้นปิโตรเลียม… - ฉันไปเอาน้ำ
มาป้ายตรงนี้ที
มันแทบจะจบเกมไปแล้ว
อย่าลืมนะ นี่คือการแข่งนะ ทุกคน
- จุดไฟกันเลย - ต้องไปทางไหน
ทางนั้น
- เอาล่ะ - ได้แล้วนะ เจ๋ง
นั่นแหละ เรียบร้อย เอาเลย
เอาล่ะ ลุยต่อเลย จริงๆ นะ อย่าให้ไฟดับ
โอเค จุด… อันนั้นอย่าเพิ่ง เอาเล็กๆ ก่อน
มันจะดับแล้ว
มันก็เครียดนิดหน่อย แต่เรากำลังแข่งกันจุดไฟ
แล้วมันก็ติดๆ ขัดๆ ก็เลยหงุดหงิดนิดหน่อย
ใช้ของที่มี ใช้ไหวพริบ
ทุกคนเริ่มลงมือกัน
เราวางฐานล่างก่อน
แล้วอูน่าก็ใส่ฟืน แล้วฉันก็ใส่ฟืน
ซูก็เริ่มจุดประกายไฟ
- อีกด้าน เข้าหาตัว นั่นแหละ - นั่นแหละสะบัดขึ้น อย่าลืมสะบัด
นั่นแหละ ทีนี้ก็ใส่เศษไม้เลย
พรึ่บ แล้วไฟก็ติด
- ไปเอาน้ำมา - ทุกคน ทำได้ดีมากค่ะ
ไม่ๆ
จำที่ผมสอนก่อกองไฟได้ไหม
ใช้สันมีด ลอตตี้
เอียงหน่อย เบาๆ
โอเค เอามานี่ๆ โอเค
ฉันนึกว่าจะจุดแบบนั้นได้
- ใช่ - อย่าให้เสียเปล่า
เอาล่ะ ลุยเลย
เศษเล็กๆ มา
ไม้แห้ง ใช่ไหม ใส่ลงไปเลย
- แยกเลย ใส่ลงไป - อย่าทับลงไปดับ
ใส่แต่ไม้แห้งลงไปนะ
- เอาล่ะ - โอเค
พวกผู้ชายวุ่นวายมาก
- ไม่ ยังก่อน - ยัง
เราต้องจุดไฟเน้นๆ ก่อน
โจเครียดมากๆ
แท่งไม้อยู่ไหน ทาวาสลีนไปอีก
ไม่ต้องใส่ทั้งหมดหรอก มันทับเยอะเกินไป
- ปล่อยไฟลุกไปก่อน - เราต้องทำให้ไฟแรงขึ้น
คุณใส่ของลงไปเพียบเลย หยุดก่อน
ฉันรู้สึกนิดๆ ว่าฉันแบกทีม
ฉันรู้สึกอยู่ตลอดว่าฉันทำเองได้ดีกว่านี้
มันจะดับแล้ว
- คุณไปทับมัน - ผมเปล่า
โจกับลอตตี้เริ่มเถียงกัน
- เราทำพังแล้ว - ยังไม่พังหรอก
ลอตตี้เริ่มลนลานเหมือนทุกครั้ง
แต่โจก่อไฟเป็น
แค่นั้นแหละ เขาทำถูกแล้ว
นั่นแหละ เอาเลย
ทุกคน เราก่อไฟได้แล้ว เราวางหม้อน้ำแล้ว
- น้ำต้องเดือดนะ - ค่ะ
พวกเราสามเส้า ไม่รู้จะใช้คำไหนดี แต่ไปได้สวยมาก
พวกคุณตามหลังไกลมาก
แต่ตอนนี้ผมว่าอยู่ดีๆ ก็แซงแล้ว
ฉันแบบ… แล้วฉันก็หันไปดูอีกทีม
เขาทะเลาะกันอยู่ แล้วก็ยังจุดไฟไม่ติด
ฉันก็แบบ "นี่เราจะชนะเหรอ"
เราใส่ลงไปแต่เศษเล็กๆ
ก็แค่เผาเศษไม้กองหนึ่ง
อย่าเป่าให้มันดับสิ
- อ้าว ใกล้แล้ว - เริ่มหรือยัง
ฉันเห็นฟองแล้ว
ฉันอาจจะคิด… ใช่ น้ำเดือดแล้ว
โอเค จบแล้วครับ
- เยี่ยม - เราได้น้ำเดือดแล้ว
เยี่ยม
ฉันภูมิใจกับทีมเรามากๆ
เพราะนี่มันกระต่ายกับเต่าแบบคลาสสิกเลย
เราไม่รีบร้อน ใจเย็นเข้าไว้ ทำงานด้วยกันเป็นทีม
คุณพระช่วย
แล้วเราก็ได้มีวินาทีดีใจสุดขีด ตอนชนะอีกทีม
คุณนี่สุดยอดเลย คุณช่วยผมเยอะจริงๆ
พวกคุณยอดมาก พวกคุณทำสำเร็จ
เราชนะภารกิจ ใช่
แม่น้ำเพลิง แม่น้ำจิ๊บจ๊อยน่ะสิ
สิ่งสำคัญที่สุดที่ผมได้เรียนรู้จากภารกิจนี้ก็คือ
เริ่มต้นยังไงไม่สำคัญ สำคัญที่ตอนจบ
เราไม่ควรยอมแพ้
ก่อนอื่นเลย ทำได้ดีมาก
พวกคุณไม่ควรแพ้เลยนะ
- ค่ะ ฉันรู้ - รู้อะไรไหม
หันหลังไปสิ ไฟคุณติดแล้ว
รู้ไหมว่าทำไมไฟถึงติด
เพราะตอนนี้คุณเว้นที่ให้มัน
คุณจุดไฟได้ก่อนอีกทีมตั้งห้านาที
แล้วคุณก็เอาไม้เล็กทับข้างบน ไม้ใหญ่สอดข้างล่าง
คุณสุมฟืนลงไปเรื่อยๆ จนมันไม่มีที่ให้ไฟลาม
แล้วพอคุณปล่อยมันไว้เฉยๆ ตอนนี้
มันก็มีพื้นที่ มีออกซิเจน มันก็ติด
- ใช่ - เริ่มต้นได้ดีมากๆ
แต่จบได้แย่มากๆ เราทุกคน ทั้งทีมเลย
แต่มันก็แล้วไปแล้ว
ผมอยากจะบอกว่าพวกคุณคู่ควรกับชัยชนะ
ผมชอบนะ เพราะสปิริตความไม่ยอมแพ้
คุณไม่ยอมตาย
คุณช่วยกันทำงาน คิดหาวิธี แล้วมันก็ทำให้คุณรอดจากแบร์พิต
ทำได้ดีมาก
ทำได้ดีมากค่ะ ทีมสีเขียว
นี่คือสุดยอดการไล่ตีตื้นเลย
แต่นั่นก็แปลว่าทีมสีน้ำเงิน ต้องเข้าแบร์พิตพรุ่งนี้ค่ะ
ฉันขอแนะนำให้กลับค่ายไปเตรียมพร้อมนะคะ
- ได้ค่ะ - ลืมความพ่ายแพ้ครั้งนี้ไป โอเคนะ
เก่งมากค่ะ ทุกคน
- เราชนะรอบนี้ - เราชนะ
- ฉันไม่… แบบ… - เอาเว้ย
มันช่าง… เราตามหลังไกลมากเลยนะ
- เก่งมาก - เก่งมาก ทุกคน
สิ่งที่เราขาดไปคือทีมเวิร์ก ถ้าให้พูดตรงๆ นะ
- เราสื่อสารกันไม่พอ - เราน่าจะหยุด
ใช่ เราน่าจะถอย แล้วไฟก็ติดทันทีเลย ใช่
- วันนี้ดีมาก ทุกคน - ตายจริง เราเหลือเวลาไม่นานแล้วนะ
- ใช่ - นี่อาจเป็นคืนสุดท้ายของหนึ่งในพวกเรา
นั่นสิ พระเจ้าช่วย
- แต่คุณสูบลมเรือยางเร็วมากเลยนะ - ใช่
ตอนหลังมันพังนิดหน่อย เราวุ่นวายกันมากๆ
- มันก็ออกจะ… - ใช่
มีหลายอย่างเลยที่เราควรทำได้ดีกว่านั้น
อย่าไปคิดว่า "ฉันควรทำแบบนั้น" หรือ "ถ้าทำแบบนี้ล่ะ"
มันจบไปแล้ว
ไม่มีใครชอบแพ้
ใช่ไหม เพราะบางเรื่องที่เกิดขึ้น
ผมจะไม่พูดเรื่องที่ผมหงุดหงิด
เพราะผมรู้ว่ามันส่งผลยังไง
- ฝันดี ซู - ฝันดี
- เป็นอะไรหรือเปล่า โจ - เปล่า
เห็นเขาไหมน่ะ ยืนสแตนด์บายเฉยๆ เลย
- เปล่า - เขาเน็ตค้าง
ผมเน็ตค้างประจำแหละ
- ฝันดี ทุกคน - ฝันดี
- อรุณสวัสดิ์ โจเซฟ - สวัสดีครับ
- สบายดีไหม - เป็นไง พ่อหนุ่ม
ผมตื่นมาวันนี้พร้อมพลังก๊อกสอง
ต้องคว้าโอกาสไว้
ทำให้วันนี้เป็นวันที่ดี มีความสุข
วันนี้ผมจะไปสนุก ทุกอย่างจะเกิดขึ้น
- ใช่ - ผมจะไม่ทำตัวเองเครียด
ถ้าวันนี้วันสุดท้าย ก็ไม่เป็นไร อะไรจะเกิดก็ต้องเกิด ถูกไหม
เช้านี้ฉันรู้สึกวิตกนิดหน่อย
ฉันกังวลนิดๆ ว่าวันนี้จะยากจนแทบเป็นไปไม่ได้
เอาล่ะ ไปใส่ชุดกันเลยไหม
- ไปใส่ชุดกัน - ใส่ชุด
- ไปกันเลย - ลุยกันเลย
แบร์พิต
- ครั้งที่สามของผม - ผมครั้งที่สอง
แบร์พิตครั้งนี้ต้องโหดแน่
ข้อดีข้อเดียวคือผมเคยเข้าไปในนั้นมาแล้ว
ผมรู้กับดักหน้าตาเป็นยังไง
ผมรู้ว่าภูมิประเทศบางส่วนเป็นยังไง
ผมมีโอกาส ผมยังไม่ตกรอบ
เอาล่ะ ขอให้โชคดีนะ ทุกคน
- โชคดีนะ - เช่นกัน
ภารกิจแอ็กชั่นสนั่นเมืองเมื่อวาน ไม่ได้ราบรื่นเลยค่ะ
ทีมสีเขียวเป่าลมเรือยางกันจนหอบ
กองไฟของทีมน้ำเงินก็ชื้นจนดับ
ฉันกำลังไปขัดขวางความสุข ด้วยการส่งสามคนในนั้นเข้าแบร์พิต
โจ, โคล่า, ลอตตี้ พวกคุณจะเข้าแบร์พิต 45 นาที
ในนั้นมีสามทางออก แต่ละทางสามารถออกได้คนเดียว
ทางออกแต่ละทาง จะต้องใช้เครื่องมือในการเปิดมากกว่าหนึ่งอย่าง
มากกว่าหนึ่งอย่าง
รอบนี้ยากแน่
ถ้าคุณถูกแบร์จับได้ หรือหนีออกมาไม่ทันเวลา
คุณก็จะมีโอกาสถูกคัดออกโดยปริยาย
ตอนนี้คุณคงรู้แล้วว่าจะเกิดอะไรขึ้น ถึงเวลาเข้าไปในรั้วแล้วค่ะ
- ไปกันเลย - ลุยเลย
- ลุยแหลกเลย - เข้าไปเลย โชคดีนะ ทุกคน
- บาย ทุกคน - บาย
พวกคุณเก่งมาก
วันนี้ฉันจะทำทุกอย่างที่ต้องทำ เพื่อพาตัวเองไปที่ทางออก
เพราะฉันอยากอยู่ที่นี่ต่อ
ในแบร์พิต ถึงยังไง ผมก็รู้สึกว่าชะตามันกำหนดไว้แล้ว
แต่ผมก็ต้องเล่นตามบทตัวเอง
ผมพร้อมเท่าที่จะพร้อมได้ ผมจะทำให้ดีกว่าคราวที่แล้ว
หวังว่าผมจะดวงดีต่อไป
เอาล่ะ ทุกคน กลับมาอีกครั้ง
ฉันเกลียดที่นี่จริงๆ
นั่นไง ทางออกสามทาง
เราสามคน ทางออกมีสามทาง เราแบ่งกันไปเลยดีไหม
ค่ะ พวกคุณอยากไปทางไหน
ผมจะไปทางอุโมงค์
- ดีเลย - ผมรู้ว่าอุโมงค์อยู่ที่ไหน
ฉันจะลองไปบันไดอีกครั้ง เพราะคราวที่แล้วฉันก็ไป
- ผมไปรถโฟร์วีล ผมรู้ว่ามันอยู่ไหน - แจ๋ว โชคดีนะ ทุกคน
- ทีม - โชคดี ทุกคน
ลุยเลย
โอเค
ส่งสัญญาณหน่อยว่าการล่าเริ่มแล้ว
ไปเลย
โอเค ไปทางนั้น
ให้ตายสิ ที่นี่ที่ไหน
โอเค ผมคิดว่าจะรออยู่ที่นี่แหละ
ทุกคนมีประสบการณ์ลุยแบร์พิต
ทุกคนเคลื่อนไหว ทุกคนดูพร้อมลุย
จับไม่ได้ง่ายๆ แน่
ทางนั้น
ผมได้รู้ว่าแบร์พิต ไม่ใช่แค่ทดสอบพลังกับความแข็งแกร่ง
เราต้องเคลื่อนไหวให้เหมือนสัตว์ด้วย
โหมดลิงบาบูน
ต้องมีการลอบเร้น ขณะที่ซ่อนความเป็นมนุษย์ไปด้วย
แต่มันก็เหนื่อย
ผมเห็นแล้ว ผมเห็นรถแล้ว
แบร์อาจจะคิดว่าเขาเคยเห็นลิงบาบูนมาก่อน
แต่เขาไม่เคยเจอลิงบาบูนแบบผม
ต้องใช้ล้อ กับเครื่องมือชิ้นนี้
การจะออกไปด้วยรถโฟร์วีลไดรฟ์ โจต้องประกอบล้อคืนก่อน
แต่คราวนี้ต้องใช้เครื่องมือสองอย่าง
โจต้องหาประแจให้เจอก่อน
ถึงจะรู้ที่อยู่ของเครื่องมือชิ้นที่สอง
- พวกนั้นเข้าแบร์พิตไปแล้ว - ใช่
ส่วนตัวนะ ผมว่าโจคือคนที่จะกลับมา
คิดยังไงกับโคล่า
เขามีความสามารถ กับทักษะทุกอย่างที่จะออกมาได้
ฉันคงไม่แปลกใจถ้าเขากลับมา
- แล้วลอตตี้ล่ะ - ฉันคิดว่าลอตตี้จะได้กลับมา
ฉันก็คิดเหมือนกัน
- เหรอ - เธอดูมั่นใจมากๆ
น่ากลัวมาก ฉันไม่รู้ว่าเสียงอะไร
ฉันจะไปทางบันได นั่นคือจุดที่ฉันโดนจับคราวที่แล้ว
หวังว่าเครื่องมือจะอยู่ไม่ไกลมาก
ต้องใช้ไม้สี่ท่อน
อยู่ไหนนะ โอเค
อยู่แถวๆ ผาเคย์แมน
การจะออกทางบันได
ลอตตี้ต้องเก็บไม้ที่หายไปสี่ท่อน ซึ่งอยู่ใกล้สระเคย์แมน
ถ้าเธอไปถึงท่อนไม้ได้โดยไม่ถูกเจอตัว
เธอก็จะพบรายละเอียด เครื่องมืออย่างที่สองที่ต้องใช้ในการหนี
คราวก่อนมันอยู่ที่นี่แน่ๆ
ตื่นตัวไว้นะ โคล่า
คอยระวังแบร์ไว้
ทางออกอุโมงค์ ผมเจอแล้ว
แต่ผมดูอุโมงค์แล้ว มันมีทรายอัดแน่น
แล้วก็ดูสิ มีท่อนไม้ยึดอยู่ด้วย
พลั่ว แบล็กร็อก
ผมดูแผนที่ ผมเห็นว่าที่แบล็กร็อกมีสิ่งที่ผมต้องใช้
ผมเคยไปที่แบล็กร็อก ผมเคยมีประสบการณ์มาแล้ว
ผมรู้จักที่นั่น
โอเค ไปกันเลย
ทางออกอุโมงค์และบันได อยู่ฝั่งเดียวกันของก้นแม่น้ำแห้ง
ส่วนรถโฟร์วีลไดรฟ์อยู่อีกฝั่ง
ที่ก้นแม่น้ำก็เลยเป็นจุดที่ เหมาะจะเป็นจุดศูนย์กลาง
ก้นแม่น้ำแห้งมันล่อตาล่อใจ
น่าใช้เป็นถนนสายหลัก
เพราะมันเป็นเครื่องมือนำทาง ช่วยให้เรารู้ทิศทางได้ดีมากๆ
แต่มันก็เป็นเหมือน…
เขตอันตราย
ผมจะคอยเฝ้ามันไว้เสมอ
จริงๆ พวกเขาควรจะใช้ดง ต้นไม้
ยิ่งป่าหนา ยิ่งน่ากลัว
ก็ยิ่งมีแนวโน้มจะเจอผมน้อยลง
ผมอยากรอตรงนี้ ผมมีที่ซ่อนเนียนๆ
ถ้ามีใครผ่านมา ผมก็จับได้เลย
ตรงนั้นมีอะไรอยู่
นั่นอุโมงค์
โอเค
ฉันเห็นอุโมงค์ที่มีท่อนไม้สำหรับใส่บันได
ท่อนไม้ถูกล่ามโซ่ไว้ในนั้น ฉันต้องไปเอากุญแจ
แน่นอน กุญแจอยู่ไกลเลย
เพื่อปลดท่อนไม้ที่ลอตตี้ต้องใช้ ในการหนีออกทางบันได
เธอต้องไปเก็บกุญแจ
ซึ่งอยู่คนละฟากของแบร์พิต ห่างออกไปเกือบหนึ่งกิโลเมตร
ตรงนั้น… เลยจุดวางแผนไปอีก
ได้ เดี๋ยวกลับมาเอา
โอเค การที่ผมได้ยินเสียงลิงร้อง
แปลว่ามีเหตุหรือมีคนทำให้มันตกใจ
ห่างไปทางนั้นไม่กี่ร้อยเมตร
ผมจะใช้หินก้อนนี้เป็นที่ซ่อนเนียนๆ
ผมไปถึงแบล็กร็อก
ผมระวังตัวเสมอ
โคล่าอยู่นั่น
เขากำลังจะเก็บเครื่องมือ
มีพลั่วที่หักอยู่
นั่นคงเป็นสองชิ้นที่ผมต้องใช้ออกทางอุโมงค์
อะไรน่ะ
ผมมองไปทางขวา ผมเห็นแบร์
เขากำลังตรงมาหาผม
ตอนนี้ผมกับแบร์ต้องวิ่งแข่งกัน
ผมรีบใส่เกียร์หมาเลย
โคล่าหนีรอดไปได้แบบฉิวเฉียด
เขาเสี่ยงมาทางก้นแม่น้ำแห้ง
ถ้าวิ่งในภูมิประเทศแบบนี้ ได้ข้อเท้าพลิกแน่
ถ้าเขาข้อเท้าพลิก เขาก็ซวย
ผมจะคอยตามเขาไป
ไม่รีบร้อน
พอได้โอกาสเหมาะๆ ผมก็จะจับเขา
ผมถูกแบร์วิ่งไล่
ได้เครื่องมือมาแล้ว
เกือบไปแล้วจริงๆ
โคล่าอาจจะได้พลั่วมา
แต่ที่เขาไม่เห็นคือป้ายที่บอกว่าเขาต้องใช้เลื่อย
เพื่อออกทางอุโมงค์ด้วย
ผมเหนื่อยแล้ว
(ทางออก - ลอตตี้)
(ลอตตี้ ระยะห่างจากกุญแจ เจ็ดเมตร)
คุณพระช่วย อยู่นั่นเอง
ฉันเห็นแล้วว่ากุญแจอยู่ไหน
ฉันอยู่ในพื้นที่ที่เรียกว่าพุ่มไม้
ฉันก้มลง ดูลาดเลารอบๆ
โอเค เข้าไปแล้วจะมีนาฬิกาจับเวลา
กุญแจอยู่ในกับดัก 30 วินาที
เราทำได้ ลุยเลย
(สามสิบวินาที)
ห้า หก เจ็ด แปด เก้า สิบ
ให้ตายสิ พอต้องแก้เชือกมันยิ่งกดดัน
สิบแปด 19
ถ้าฉันไม่ได้กุญแจ ฉันอาจต้องกลับบ้าน
ยี่สิบสี่ 25 26 27
ฉันได้กุญแจแล้ว
ฉันต้องรีบไปจากที่นี่
โอเค มีคนอยู่ทางนั้น
ผมตามโคล่าอยู่ห่างๆ
แต่ผมก็เจออีกคนด้วย
นั่นใคร
ผมคิดว่าน่าจะเป็นโจ
ผมรู้ว่าผมเข้าใกล้เครื่องมือแล้ว
มันอยู่ในพื้นที่ที่เรียกว่าดงไม้ป่า
เครื่องมืออยู่นั่น
เอาล่ะ
ผมได้ยินเสียง
นั่นมันอะไรน่ะ
(ถูกจับ)
พยายามได้ดี
เคลื่อนไหวได้เยี่ยม โจ
- ยื่นมือมา - โอเค
ทำดีแล้ว
ให้ตายเถอะ
ครับ ผมเสียดาย แต่ผมว่าก็สมควรแล้ว
ใช่ ผมเจอทางตัน พูดง่ายๆ เลย
ผมไม่คาดคิดเลย
- คิดว่าใครโดนจับ - เดาไม่ถูกเลย
- ผมไม่รู้จริงๆ - ไม่รู้เลย
เสร็จไปหนึ่ง เรายังมีงานต้องทำ
กลมกลืนกับต้นไม้
ฉันไม่ใช่ต้นไม้ ฉันเป็นสิงโต
ผมหาอุโมงค์ไม่เจอ
ฉันได้กุญแจแล้ว
ต้องเงียบๆ เข้าไว้
- แล้วฉันก็แตกตื่น - มันยากเพราะไม้นี่แหละ
แต่ฉันจะไม่ไปจนกว่าจะได้ไม้ไปต่อบันได
ผมรู้ว่าโคล่าจะไปที่ทางออกอุโมงค์
ส่วนโจจะไปทางรถโฟร์วีลตอนที่ผมจับได้
นั่นแปลว่าลอตตี้จะออกไปทางบันได
ผมมีเวลาตามจับแค่คนเดียว
ผมกำลังแกะรอย ผมตามหาพวกเขาอยู่
เจออุโมงค์แล้ว
ผมต้องตั้งสติเข้าไว้ ผมว่าเขาอยู่ใกล้ๆ
ให้ตายสิ
ทรายเพียบเลย
พระเจ้าช่วย
ฉันหวังแค่ว่าฉันจะเร็วพอ
ฉันหวังจริงๆ ว่าจะไปถึงทันเวลา
มันมีท่อนไม้ยึดไว้ด้วย
ผมใช้เท้ายันปลายท่อนไม้สองด้าน
แล้วก็งัดสุดแรงเกิด
จนท่อนไม้หักครึ่ง
ฉันเอาท่อนไม้มา
ฉันสัมผัสได้ว่าฉันเข้าใกล้ชัยชนะมากขึ้นเรื่อยๆ
กับบันไดที่คราวที่แล้วฉันต่อไม่ครบ
ผมต้องขุดแล้วก็ขุดต่อไป
ฉันอยากทำให้ได้เพื่อตัวเอง
ทั้งอูน่ากับสเตฟเคยทำสำเร็จ
ฉันเลยรู้สึกว่าต้องทำเพื่อผู้หญิง
ทรายฟุ้งเต็มอากาศ ผมก็สูดเข้าไป
ฉันว่าแบร์มาใกล้แล้ว ฉันจะโดนจับไม่ได้
พระเจ้าช่วย
โคล่า
(ถูกจับ)
เกือบแล้ว ผมใกล้จะออกไปแล้ว
เยี่ยม
สำเร็จ
เยี่ยม ฉันออกมาแล้ว ฉันทำได้
ฉันทำได้แล้ว
- คุณได้เครื่องมืออะไรมา - พลั่วที่เป็นสองชิ้น
คุณต้องใช้อีกอย่าง
ผมทิ้งเลื่อยไว้ในนี้ให้คุณด้วย
- ให้ตายสิ - คุณใช้พลังดิบๆ เลย
แล้วคุณก็วิ่งหนีพ้นคราวที่แล้ว เก่งมาก
พลังของคุณจะทำให้ชีวิตคุณไปได้ไกล
แล้วมันก็เกือบทำให้คุณหนีผมพ้น
นี่คือสิ่งที่ยากที่สุดที่ผมเคยทำ
ผมขุดเพื่ออิสรภาพ
ผมปวดแขนไปหมด หายใจไม่ออก
ถ้ามีเวลาอีกสองนาที ผมคงออกไปได้
จับได้สอง
- เร็วมากเลยนะ - ไม่นะ
เขาจับทั้งสองคนได้ยังไง โอ๊ยตายแล้ว
แม่เจ้า
ฉันอยากให้หนีรอดทั้งสามคนจริงๆ นะ
- เหมือนกัน - ใช่
จับได้สอง
เขาอาจจับได้ครบสามก็ได้
ฉันว่าลอตตี้โดนจับแล้วล่ะ
ให้ตายสิ
- ว่าไง - นั่นลอตตี้
เยี่ยม
ฉันหนีมาได้
เย่ คุณหนีรอด
- เยี่ยม - สำเร็จแล้ว
ฉันกับอูน่าดีใจกันมากๆ
เธอได้เข้ากลุ่มสุดพิเศษ
สำหรับคนที่หนีจากแบร์พิตสำเร็จ
คราวนี้ฉันเข้าไป แบบมีแผนชัดเจนมาก มุ่งมั่นมากๆ
- เก่งมาก - นี่แหละที่ฉันอยากทำ
- ฉันอยากหนีให้ได้ ดีใจมากเลย - สำเร็จแล้ว ฉันรู้ว่าคุณจะทำได้
ไชโย
หลังจากลอตตี้หนีข้ามกำแพงแบร์พิต
ก็เหลือโคล่ากับโจที่ต้องเผชิญหน้ากับแบร์
จะมีใครได้กลับค่ายหรือเปล่า
โจ ก่อนอื่นเลยนะ พัฒนาขึ้นมาก
คุณรับรู้สถานการณ์ได้ดีสุดๆ
คุณเคลื่อนไหวได้ดีมากๆ แต่คุณช้า
แต่ผมก็ตำหนิความทุ่มเทกับสปิริตไม่ได้
การเรียนรู้ของคุณก็พุ่งขึ้นแบบนี้เลย
ครับ
โคล่า ผมเห็นความผิดพลาดหลายอย่าง
อย่างแรกคือแผนที่บอกชัดเจน ว่าคุณต้องใช้เลื่อยด้วย
แถมยังกับดักทำงานอีก
แล้วคุณก็เหมือนอะดรีนาลีนพลุ่งพล่าน หยิบพลั่ว
แล้วก็วิ่งไปเลย
มาถึงรอบนี้แล้ว คุณสองคนยังถูกจับ
พวกคุณทั้งคู่ควรกลับบ้าน
โคล่า คุณโชคดีที่หนีรอดตรงก้นแม่น้ำ
ผมปล่อยคุณไปเพราะผมคิดว่า "ผมจะไม่เสี่ยงบาดเจ็บ"
แต่คุณก็เป็นนักรบ ผมเคารพจุดนั้น
จิตใจที่ไม่ยอมแพ้พิชิตได้ทุกสิ่ง
คิดซะว่านี่คือโอกาสที่สอง
โจ ผมรู้สึกว่าคุณมาสุดเส้นทางครั้งนี้แล้ว
- คุณตกรอบ - โอเค
แต่ภูมิใจไว้ สหาย เพราะคุณทำได้ดีเหนือคนอื่นๆ
- ขอบคุณครับ - นับถือเลย
ขอบคุณมากครับ
ขอบคุณครับ
เอาล่ะ มุ่งหน้าต่อ
- เก่งมาก - ดีมาก ทำได้ดีมาก
- ทำได้ดีมาก คุณคู่ควรแล้ว - คุณคือแชมป์
ผมภูมิใจในตัวคุณนะ
ผมซาบซึ้งกับประสบการณ์ครั้งนี้จริงๆ
ผมคิดว่าผมได้รู้จักความถ่อมตัวจากเกมนี้
คำพูดที่ผมชอบที่สุดในชีวิตก็คือ
"กีฬาไม่ได้สร้างตัวตนใคร มันเผยธาตุแท้"
ผมคิดว่าผมได้เรียนรู้ หลายๆ อย่างเกี่ยวกับตัวเอง
ที่ผมอาจจะไม่เคยรู้ หรืออาจจะรู้มาบ้างแต่ลืมไป
ผมได้ความรู้จริงๆ
แล้วผมก็ได้อะไรกลับไปเยอะมาก
- ประตูเปิด - มีคนมา
ใครน่ะ
- แม่เจ้า - โคล่า
- ว่าแล้วเชียว - เขารอดแล้ว
- สบายดีนะ - สำเร็จแล้ว เพื่อน
พระเจ้าช่วย
ให้ตายสิ มันก็ทั้งดีใจทั้งเศร้า
ผมดีใจกับโคล่า แต่ก็เศร้าแทนโจเหมือนกัน
เขาเป็นคนดีมากๆ
ผมรู้ว่าเขาทุ่มเทมากๆ แต่มันก็ถึงเวลาของเขาแล้ว
ผมก็ขอให้เขาโชคดี
ผมไปทางออกอุโมงค์
ผมเริ่มขุด
ผมโผล่หัวออกมาพักหายใจ
แล้วใครวิ่งมาหา ก็แบร์ไง
ตอนนั้นผมหมดแรงแล้ว ผมเลยบอกว่า "ผมยอมแล้ว"
ฉันแค่รู้สึกแย่แทนโจ ฉันอยากให้เขาทำสำเร็จจริงๆ
ผมนึกว่าเขาเป็นคนที่หนีออกมาได้
แต่สิ่งที่แสดงให้เห็นก็คือ คุณสองคนต้องเอาชนะความอ่อนแอในนั้น
แล้วคุณสองคนก็รอดมาได้
- จริงๆ ก็… - อ้าว
เซอร์ไพรส์
- ดูนั่น - อ้าว ฮอลลี่
ฮอลลี่
ก่อนอื่น โคล่ากับลอตตี้ ยินดีด้วยค่ะ
- ขอบคุณค่ะ - ที่รอดจากแบร์พิตมาได้
ทำได้ดีมากทั้งสองคน ดีใจที่คุณยังอยู่
พรุ่งนี้เราจะไม่มีภารกิจ
เพราะว่าคุณห้าคนที่นั่งอยู่ตรงนี้
เข้ารอบสุดท้ายแบร์ฮันต์
ไชโย
มาถึงแล้ว สำเร็จแล้ว
เราทำสำเร็จแล้ว
- กอดกลุ่ม - กอดกลุ่ม
ดีจังเลย ยอดไปเลย
คุณพระ มานี่
- มาเลย - เย่
- เราอาจจะตัวเหม็นนะ - ช่างมัน
คุณผ่านอะไรมาเยอะมากกว่าจะถึงจุดนี้ คุณทุกคนในแบบของตัวเอง
พวกคุณทุกคนคู่ควรได้เข้ารอบสุดท้าย
พรุ่งนี้ เราจะเตรียมพร้อม สำหรับแบร์พิตครั้งสุดท้าย
หลังแบร์พิตรอบสุดท้าย หนึ่งในพวกคุณจะได้เป็นแชมป์แบร์ฮันต์
- ทำได้ดีมากค่ะ นอนให้เต็มที่ - ขอบคุณค่ะ ฮอลลี่
ยินดีด้วย แชมป์
รอบสุดท้าย เยสๆ
- เราเข้ารอบสุดท้าย - ไม่อยากเชื่อเลย
ฉันอยากชนะ
- เก่งมาก ทุกคน - เก่งมาก
เก่งมาก
ฉันรู้สึกดีสุดๆ ที่ได้เข้ารอบสุดท้าย
ฉันไม่เคยคิดเลยว่า จะมาได้ไกลขนาดนี้ บอกตรงๆ
ผมเข้ารอบสุดท้าย อะไรนะ
มาเลย พวก ลุยกันเลย
พระอาทิตย์ตกวันนี้สวยที่สุดเลยด้วย
- เวลาเราหลับตา… - นั่นฉลามเหรอ
- นั่นครีบ เห็นครีบไหม - ใช่ๆ
ความคิดที่ว่าฉันยังอยู่ตอนจบ มันแปลกจริงๆ
- นั่นไง - ใกล้ฝั่งมากๆ เลยนะ
แต่ฉันก็สู้เต็มที่มากๆ กว่าจะมาถึงจุดนี้
- มันมาอีกแล้ว มีสองตัวเลย - ตายแล้ว มีหลายตัวเลย
- สองตัว ฉลามสองตัว - มีอีก
แบร์ คุณให้โอกาสที่สองกับผม
ถึงรอบสุดท้าย ผมเต็มที่แน่ๆ
- ตัวใหญ่เลยนะนั่น - เบ้อเริ่ม
ดูสิมันใหญ่แค่ไหน
เป็นฉากจบที่สุดยอดจริงๆ เลย
คำบรรยายโดย วรากรณ์ จันทา